text: Anholdt for at skære i sin penis på åben gade
  08 september 2010 kl. 13.31
  Chokerede borgere i Kolding slog alarm, da en mand på åben gade halvnøgen stod og skar sig selv i sin penis.
  Politiet måtte tirsdag ved 17-tiden anholde en 52-årig koldingenser og køre ham først til skadestuen, og siden til psykiatrisk afdeling på sygehuset i Kolding. Det skriver JydskeVestkysten.
  Det skete efter at manden på åben gade i Konsul Graus Gade i Kolding, havde stået og skåret sig selv i sin penis.
  Flere forbipasserende blev forfærdede over, at se den halvnøgne mand stå med en kniv og skære sig i sin penis.
  ? Manden var psykisk syg. Han forklarede, at det var Guds vilje, at han skulle skære i sin penis. Først blev han behandlet for snitsår på skadestuen. Siden lod han sig frivillig indlægge på psykiatrisk afdeling, meddeler vicepolitikommissær Erik Jensen fra Kolding Politi til JydskeVestkysten.
  